

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.2** | 2025. gada 21. februārī |

**6.**

**Par Latvijas valstij Satiksmes ministrijas personā piederošā**

**nekustamā īpašuma “Ceļš pie P8”, Suntažu pagasts, Ogres novads, kadastra numurs 7488 003 0482, pārņemšanu Ogres novada pašvaldības īpašumā bez atlīdzības**

Ogres novada pašvaldībā (turpmāk – Pašvaldība) 2024. gada 12. novembrī saņemta valsts sabiedrības ar ierobežotu atbildību “Latvijas Valsts ceļi”, reģistrācijas numurs 40003344207 (turpmāk – LVC), 2024. gada 12. novembra vēstule Nr. 4.8/20749 “Par Ogres novada pašvaldības lēmumu” (reģistrēta Pašvaldībā ar Nr. 2-4.1/5798), kurā LVC aicina Pašvaldības domi pieņemt lēmumu par valsts reģionālā autoceļa P8 Inciems – Sigulda – Ķegums posma pārņemšanu Pašvaldības bilancē, lai LVC varētu sagatavot Ministru kabineta rīkojuma projektu par valsts reģionālā autoceļa P8 “Inciems – Sigulda – Ķegums” posma “Ceļš pie P8”, Suntažu pagasts, Ogres novads, kadastra numurs 7488 003 0482, nodošanu bez atlīdzības Pašvaldībai īpašumā, norādot, ka pēc lēmuma pieņemšanas LVC turpinās autoceļa nodošanas procesu atbilstoši Pašvaldību likuma 4. panta pirmajai daļai, saskaņā ar Publiskas personas mantas atsavināšanas likuma 42. panta pirmo daļu un 43. pantu.

Zemgales rajona tiesas Suntažu pagasta zemesgrāmatas nodalījumā Nr. 100000627183 ir ierakstīts nekustamais īpašums “Ceļš pie P8”,Suntažu pagasts, Ogres novads, kadastra numurs 7488 003 0482, kas sastāv no zemes vienības ar kadastra apzīmējumu 7488 003 0478, platība 0,3994 ha, uz kuras atrodas būves ar kadastra apzīmējumiem: 7488 003 0478 001, 7488 003 0478 002 un 7488 003 0478 003 (turpmāk – Nekustamais īpašums). Īpašuma tiesības nostiprinātas Latvijas valstij Satiksmes ministrijas, reģistrācijas numurs 90000088687, personā, tostarp, lietu tiesības, kas apgrūtina nekustamo īpašumu ir “atzīme – uz zemes vienības atrodas kompleksas inženierbūves – valsts reģionālā autoceļa P8 “Inciems-Sigulda-Ķegums” posms, kas nodots VSIA “Latvijas Valsts ceļi” pārziņā”.

Saskaņā ar ierakstu Valsts zemes dienesta Nekustamā īpašuma valsts kadastra informācijas sistēmas datos zemes vienībai ar kadastra apzīmējumu 7488 003 0478 noteikts lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (NĪLM kods 1101).

Pašvaldību likuma 4. panta pirmās daļas 2. punkts nosaka pašvaldības autonomo funkciju - gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu, savukārt šī panta 3. punkts nosaka pašvaldības autonomo funkciju gādāt par pašvaldības īpašumā esošo ceļu būvniecību, uzturēšanu un pārvaldību.

Ņemot vērā, ka Nekustamais īpašums tiek izmantots piekļuves nodrošināšanai Suntažu pamatskolai, tilts pār Mazo Juglu un bruģētais gājēju celiņš veido vienotu gājējiem paredzētu infrastruktūru, pārņemot Nekustamo īpašumu, tiks nodrošināta Pašvaldību likuma 4. panta pirmās daļas 2. un 3. punktā noteikto autonomo funkciju izpilde.

Pašvaldību likuma 10. panta pirmās daļas 16. punkts noteic, ka tikai dome var lemt par pašvaldības nekustamā īpašuma iegūšanu.

Publiskas personas mantas atsavināšanas likuma 42. panta pirmā daļa noteic, ka valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģētā pārvaldes uzdevuma veikšanai nekustamais īpašums tiek nodots.

Ievērojot minēto un pamatojoties uz Pašvaldību likuma 4. panta pirmās daļas 2., 3. punktu un 10. panta pirmās daļas 16. punktu, Publiskas personas mantas atsavināšanas likuma 42. panta pirmo daļu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Piekrist pārņemt** Ogres novada pašvaldības īpašumā bez atlīdzības Latvijas valstij Satiksmes ministrijas personā piederošo nekustamo īpašumu “Ceļš pie P8”, Suntažu pagasts, Ogres novads, kadastra numurs 7488 003 0482, kas sastāv no zemes vienības ar kadastra apzīmējumu 7488 003 0478, platība 0,3994 ha, un būvēm ar kadastra apzīmējumiem 7488 003 0478 001, 7488 003 0478 002 un 7488 003 0478 003.
2. **Noteikt**,ka nekustamais īpašums “Ceļš pie P8”, Suntažu pagasts, Ogres novads, kadastra numurs 7488 003 0482, kas sastāv no zemes vienības ar kadastra apzīmējumu 7488 003 0478, platība 0,3994 ha, un būvēm ar kadastra apzīmējumiem 7488 003 0478 001, 7488 003 0478 002 un 7488 003 0478 003, nepieciešams Pašvaldību likuma 4. panta pirmās daļas 2. un 3. punktā noteikto pašvaldības autonomo funkciju - gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu un gādāt par pašvaldības īpašumā esošo ceļu būvniecību, uzturēšanu un pārvaldību, izpildei.
3. **Lūgt** Ministrukabinetu izdot rīkojumu par nekustamā īpašuma “Ceļš pie P8”, Suntažu pagasts, Ogres novads, kadastra numurs 7488 003 0482, atsavināšanu saskaņā ar Publiskas personas mantas atsavināšanas likuma 42. panta pirmo daļu.
4. **Noteikt**, ka pēc nekustamā īpašuma “Ceļš pie P8”, Suntažu pagasts, Ogres novads, kadastra numurs 7488 003 0482, pārņemšanas Ogres novada pašvaldības īpašumā nekustamais īpašums “Ceļš pie P8”, Suntažu pagasts, Ogres novads, kadastra numurs 7488 003 0482, tiek nodots Ogres novada Suntažu pagasta pārvaldes valdījumā.
5. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)